Den første veien i området var Vestfjordveien helt nord Vestskogen, som går fra Kirkeveien vestover til Munkerekka nede ved Vestfjorden. Den er utgangspunktet for veisystemet nord og øst i Vestskogen, og i 1894 ble de to første tomtene utparsellert ved den. På begynnelsen av 1900-tallet ble det bygd en rekke boliger og veistubber i det som i dag er Grågåsveien, Stærveien, Svaleveien og Steindulpveien, som ble forlenga i etapper. De nye veiene fra Vestfjordveien gikk slakt nedover, og ettersom de fikk tildelt fuglenavn, var området på den tida kjent som .